proxectonos/corpus_dominio_legal_administrativo_tmp huggingface dataset:
ORDE do 28 de decembro de 2005 pola que se fixa o prezo de venda ao público da publicación: Manual de prevención e tratamento de úlceras por presión, (ed. bilingüe).
CONSELLERÍA DE SANIDADE — III. OUTRAS DISPOSICIÓNS — 31/01/2006

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería,
DISPÓN:
Artigo único.
1. Queda aprobado o prezo de venda ao público da publicación editada polo Servizo Galego de Saúde e que se relaciona no anexo.
2. Este prezo entenderase, de ser o caso, con IVE incluído.
Santiago de Compostela, 28 de decembro de 2005.
Mª José Rubio Vidal
Conselleira de Sanidade
ANEXO
Manual de prevención e tratamento de úlceras por presión, (ed. bilingüe): 10 euros.
ORDE do 28 de decembro de 2005 pola que se fixa o prezo de venda ao público da publicación: Centros de traballo libres de tabaco. Guía de implantación.
CONSELLERÍA DE SANIDADE — III. OUTRAS DISPOSICIÓNS — 31/01/2006

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería,
DISPÓN:
Artigo único.
1. Queda aprobado o prezo de venda ao público da publicación editada polo Servizo Galego de Saúde e que se relaciona no anexo.
2. Este prezo entenderase, de ser o caso, con IVE incluído.
Santiago de Compostela, 28 de decembro de 2005.
Mª José Rubio Vidal
Conselleira de Sanidade
ANEXO
Centros de traballo libres de tabaco. Guía de implantación: 6 euros.
CORRECCIÓN de erros.-Decreto 37/2006, do 2 de marzo, polo que se regula o nomeamento de persoal interino para o desempeño con carácter transitorio de prazas reservadas a funcionarios e a contratación temporal de persoal laboral da Xunta de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 16/03/2006

Advertido erro na publicación do devandito decreto no Diario Oficial de Galicia nº 48, do 9 de marzo de 2006, cómpre facer a seguinte correción:
Na páxina 3.485, o anexo III debe ser substituído polo que se publica a seguir:
ORDE do 22 de febreiro de 2006 pola que se modifica outra do 25 de maio de 2005 pola que se regula a composición, organización e funcionamento do Consello Asesor do Sistema Sanitario de Galicia.
CONSELLERÍA DE SANIDADE — I. DISPOSICIÓNS XERAIS — 16/03/2006

A Orde do 25 de maio de 2005 regula a composición, organización e funcionamento do Consello Asesor do Sistema Sanitario de Galicia, ao abeiro da Lei 7/2003, do 9 de decembro, de ordenación sanitaria de Galicia, que no seu artigo 129.2º dispón que a composición e funcionamento do referido Consello Asesor será determinada por orde do conselleiro de Sanidade.
Como consecuencia da nova estrutura orgánica da Xunta de Galicia e dos distintos departamentos, regulado polos decretos 211/2005, do 3 de agosto, e 232/2005, do 11 de agosto, modificado este último polos decretos 332/2005, do 18 de agosto, e 454/2005, do 1 de setembro, e debido á nova configuración dos distintos centros directivos faise necesario modificar a citada orde, para adaptala á nova configuración da Administración autonómica galega.
Na súa virtude, cumprindo o disposto no artigo 129.2º da Lei 7/2003, do 9 de decembro, de ordenación sanitaria de Galicia, e no uso das facultades que me confiren os artigos 36.4º e 38 da Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro,
DISPOÑO:
Artigo 1º.-Modifícase o parágrafo 3º do artigo 2 da Orde do 25 de maio de 2005, quedando redactado como segue:
«3. Entre os seus membros haberá un presidente, un vicepresidente e vogais, na forma establecida nos artigos seguintes».
Artigo 2º.-Modifícase o parágrafo 1º do artigo 5 da Orde do 25 de maio de 2005, quedando redactado como segue:
«1. O Consello Asesor do Sistema Sanitario de Galicia contará cun secretario permanente que será nomeado pola/o conselleira/o de Sanidade mediante orde, entre persoal adscrito á Secretaría Xeral da Consellería de Sanidade».
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 22 de febreiro de 2006.
María José Rubio Vidal
Conselleira de Sanidade
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
ORDE do 24 de agosto de 2006 pola que se amplía o prazo de xustificación do investimento realizado ao abeiro da Orde do 1 de marzo de 2006 pola que se establecen as bases reguladoras para a concesión de axudas encamiñadas á habilitación e mellora de infraestruturas nos parques empresariais e recintos de localización preferente de empresas na Comunidade Autónoma de Galicia, en réxime de concorrencia competitiva, e se procede á súa convocatoria para o ano 2006.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 31/08/2006

A Consellería de Innovación e Industria ditou a Orde do 1 de marzo de 2006 pola que se procede á convocatoria para o ano 2006 de axudas encamiñadas á mellora da infraestrutura nos parques empresariais e recintos de localización preferente de empresas na Comunidade Autónoma de Galicia (Diario Oficial de Galicia nº 48, do 9 de marzo, e Diario Oficial de Galicia nº 59, do 24 de marzo de 2006).
Na citada disposición establécese como requisito indispensable para o libramento de axudas a presentación da documentación acreditativa do investimento realizado antes do 30 de outubro de 2006.
Tendo en conta a tardía publicación da orde e que o elevado número de solicitudes presentadas motivou un dilatado proceso de avaliación dos proxectos e resolución dos respectivos expedientes, considérase necesario ampliar o prazo de xustificación dos investimentos levados a cabo polos solicitantes.
En consecuencia, en uso das atribucións que me foron conferidas,
DISPOÑO:
Artigo único.-Ampliar o prazo para a execución e xustificación dos investimentos ou actuacións subvencionables ao abeiro da orde da Consellería de Innovación e Industria, do 1 de marzo de 2006 ata o 30 de novembro de 2006.
Santiago de Compostela, 24 de agosto de 2006.
Fernando Xabier Blanco Álvarez
Conselleiro de Innovación e Industria
CORRECCIÓN de erros.-Orde do 1 de agosto de 2006 pola que se establecen as bases reguladoras das axudas para paliar os danos producidos polo xabarín e se convocan para o ano 2006 (Diario Oficial de Galicia do 8 de agosto).
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 31/08/2006

Advertido un erro na devandita orde, publicada no DOG do 8 de agosto de 2006, cómpre facer a seguinte corrección:
Na páxina 12.572, no artigo 6º.1, segundo parágrafo, onde di: «Aquelas solicitudes formalizadas con data posterior ao 15 de outubro de 2005», debe dicir: «Aquelas solicitudes formalizadas con data posterior ao 15 de outubro de 2006».
ORDE do 11 de abril de 2006 pola que se nomea un novo membro do Comité Ético de Investigación Clínica de Galicia.
CONSELLERÍA DE SANIDADE — II. AUTORIDADES E PERSOAL — 26/04/2006

Os comités éticos de investigación clínica son os encargados de emitir informe respecto de todos os ensaios clínicos que se realicen dentro do seu ámbito territorial. Os ensaios clínicos e os comités éticos de investigación clínica regúlanse na comunidade autónoma polo Decreto 32/1996, do 25 de xaneiro.
A Orde do 11 de xullo de 1996 pola que se crea o Comité Ético de Investigación Clínica de Galicia, no seu artigo 3, dispón que a composición do comité axustarase ao establecido no Decreto 32/1996, e que os seus membros serán nomeados por orde da Consellería de Sanidade.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, a Orde do 11 de xullo de 1996, e a disposición adicional primeira do Decreto 32/1996, do 25 de xaneiro, polo que se regula a realización de ensaios clínicos na Comunidade Autónoma de Galicia, por proposta da Subdirección Xeral de Farmacia e Produtos Sanitarios,
DISPOÑO:
Artigo único.-Noméase membro do Comité Ético de Investigación Clínica de Galicia, creado pola Orde do 11 de xullo de 1996, á persoa que se relaciona no anexo.
Santiago de Compostela, 11 de abril de 2006.
María José Rubio Vidal
Conselleira de Sanidade
ANEXO
Novo membro do Comité Ético de Investigación Clínica de Galicia:
-Santiago González Serrano, licenciado en dereito, xefe de sección da División de Recursos Humanos e Desenvolvemento Profesional do Sergas.
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 17 de marzo de 2006 pola que se dispón o cesamento e o nomeamento dun vogal do consello de dirección do Fondo Galego de Garantía Agraria (Fogga).
CONSELLERÍA DO MEDIO RURAL — II. AUTORIDADES E PERSOAL — 27/03/2006

O artigo 4 da Lei 7/1994, do 29 de decembro, de creación do Fondo Galego de Garantía Agraria (Fogga), conforme a denominación actual do organismo establecida pola disposición adicional quinta
da Lei 7/2002, do 27 de decembro, dispón que o consello de dirección estará formado polo seu presidente, un vicepresidente, o seu director, cinco vogais e un secretario, correspondendo o nomeamento dos vogais ao conselleiro do Medio Rural.
Por orde desta consellería do 22 de agosto de 2005 (DOG nº 163, do 25 de agosto) nomeáronse, por razón do seu cargo, os representantes da consellería no dito consello de dirección, polo que, producida recentemente unha modificación do titular do cargo, cómpre nomear un novo vogal do consello de dirección do Fogga en representación da consellería.
Por este motivo, e facendo uso das competencias que me atribúe o punto 4º do artigo 4 da Lei 7/1994, do 29 de decembro, así como o artigo 9.1º c) do Decreto 128/1996, do 14 de marzo,
DISPOÑO:
Artigo 1º
Que José Álvarez Robledo cese como vogal do consello de dirección do Fogga, en representación da Consellería do Medio Rural, co agradecemento polos servizos prestados.
Artigo 2º
Nomear a Orlando Pablo Vázquez Yáñez, subdirector xeral de Explotacións Agrarias, como vogal do consello de dirección do Fogga, en representación da Consellería do Medio Rural.
Santiago de Compostela, 17 de marzo de 2005.
Alfredo Suárez Canal
Conselleiro do Medio Rural
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
RESOLUCIÓN do 14 de marzo de 2006, da Dirección Xeral de Transportes, pola que se elevan a definitivas as relacións provisionais de admitidos e excluídos nas probas para a obtención da capacitación profesional para o exercicio da actividade de transportista por estrada, axencia de transportes, transitario e almacenista distribuidor, convocadas por Resolución do 3 de xaneiro de 2006.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 27/03/2006

En cumprimento do establecido na Resolución do 3 de xaneiro de 2006, pola que se convocan probas para a obtención da capacitación profesional para o exercicio da actividade de transportista por estrada, axencia de transportes, transitario e almacenista distribuidor, dítase a seguinte resolución.
Primeiro.-Anunciar a exposición pública das listas definitivas de admitidos e excluídos, de conformidade coa base cuarta punto 4 da resolución da convocatoria, nos organismos seguintes: servizos centrais da Consellería de Política Territorial, Obras Públicas e Transportes, servizos provinciais de Transportes e nas delegacións provinciais da devandita consellería.
Segundo.-De conformidade coa base quinta punto primeiro da resolución da convocatoria, noméase o tribunal, que estará formado polas seguintes persoas:
Presidente: David González Coalla.
Presidente suplente: Javier de Bidegain García.
Vogais:
Carlos González Rodríguez.
Jorge Veiga Lendoiro.
María Mar Estévez Mosquera.
Vogais suplentes:
Luisa García Vilela.
Antón García Río.
Fidel González Deus.
Secretario: Jesús Magariños Negreira.
Secretaria suplente: Pilar Méndez Vázquez.
Santiago de Compostela, 14 de marzo de 2006.
José Carlos Baños Márquez
Director xeral de Transportes
ORDE do 27 de decembro de 2005 pola que se lle outorga aprobación definitiva á modificación puntual número 7 do Plan Xeral de Ordenación Municipal do Concello de Mugardos (A Coruña) para axustar aliñacións na rúa Peteiro. (Expediente AC-03/049 AD).
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 16/03/2006

O Concello de Mugardos, provincia da Coruña, ao abeiro da Lei 9/2002, do 30 de decembro, de ordenación urbanística e protección do medio rural de Galicia, solicita a aprobación definitiva do proxecto de modificación puntual nº 7 do Plan Xeral de Ordenación Municipal do Concello de Mugardos para axustar aliñacións na rúa Peteiro.
O proxecto de modificación do planeamento foi aprobado inicialmente polo Pleno Municipal, con data do 9-6-2004, sometido a información pública e informado pola Dirección Xeral de Obras Públicas desta consellería o 22-9-2005, foi aprobado provisionalmente polo Pleno da Corporación Municipal, en sesión do 25-2-2005 e remitido a este departamento para a súa aprobación definitiva.
A Dirección Xeral de Urbanismo, con data do 27-12-2005, emite informe favorable á aprobación definitiva coa seguinte especificación:
1. Aos terreos que non reúnan as condicións establecidas no artigo 12 a) da Lei 9/2002 aplicaráselles o disposto nesta lei para o solo urbano non consolidado.
Na súa virtude, de conformidade co disposto na letra a) do número 5º do artigo 85, en relación co número 1º do artigo 89, da Lei 9/2002, do 30 de decembro, de ordenación urbanística e protección do medio rural de Galicia,
DISPOÑO:
Aprobar definitivamente a modificación puntual nº 7 do Plan Xeral de Ordenación Municipal do Concello de Mugardos para axustar aliñacións na rúa Peteiro, nos termos en que foi aprobado provisionalmente polo Pleno da Corporación Municipal e coa seguinte especificación:
1. Aos terreos que non reúnan as condicións establecidas no artigo 12 a) da Lei 9/2002, aplicaráselles o disposto nesta lei para o solo urbano non consolidado.
Ordenar a publicación desta orde no Diario Oficial de Galicia de acordo co disposto no artigo 92.2º da Lei 9/2002, do 30 de decembro. En cumprimento do disposto no artigo 70.2º da Lei 7/1985, do 2 de abril, reguladora das bases de réxime local, o concello deberá publicar no BOP o documento que conteña a normativa e as ordenanzas sobre o que recaeu a aprobación definitiva.
Contra esta orde cabe interpoñer recurso contencioso-administrativo ante a sala correspondente do Tri
bunal Superior de Xustiza de Galicia, no prazo de dous meses, que se contarán desde o día seguinte ao da súa publicación, segundo dispoñen os artigos 10 e 46 da Lei 29/1998, do 13 de xuño, reguladora da xurisdición contencioso-administrativa.
Santiago de Compostela, 27 de decembro de 2005.
María José Caride Estévez
Conselleira de Política Territorial, Obras Públicas
e Transportes
CORRECCIÓN de erros.-Orde do 13 de febreiro de 2006 pola que se declara de interese galego a Fundación para la Investigación, Desarrollo e Innovación del Complexo Hospitalario Xeral-Calde de Lugo (FIDI Xeral-Calde) e se ordena a súa inscrición no Rexistro de Fundacións de Interese Galego.
CONSELLERÍA DE SANIDADE — III. OUTRAS DISPOSICIÓNS — 16/03/2006

Advertido erro na devandita orde publicada no Diario Oficial de Galicia número 49, do venres, día 10 de marzo de 2006, cómpre facer a seguinte corrección:
-Na páxina 3.550, no primeiro parágrafo, onde di: «...orde da Consellería de Presidencia, Administracións Públicas e Xustiza...»; debe dicir: «...orde da Consellería da Presidencia, Relacións Institucionais e Administración Pública...».
ORDE do 9 de marzo de 2006 pola que se dispón o nomeamento de vogal do Consello de Administración da Autoridade Portuaria de Marín e ría de Pontevedra.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 16/03/2006

O artigo 40 da Lei 27/1992, do 24 de novembro, de portos do Estado e da mariña mercante, dispón que a designación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades as que representen aqueles.
Polo exposto, e vista a proposta da Federación Nacional de Transportes, Comunicacións e Mar da UGT-Galicia, e en exercicio da facultade que me foi atribuída polo Consello da Xunta de Galicia, na súa reunión do día 10 de xaneiro de 2002,
DISPOÑO:
O nomeamento de Bernardo Landriz Fernández como vogal do Consello de Administración da Autoridade Portuaria de Marín e ría de Pontevedra, en representación da organización sindical máis representativa no porto (UGT).
Santiago de Compostela, 9 de marzo de 2006.
María José Caride Estévez
Conselleira de Política Territorial, Obras Públicas
e Transportes
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 14 de marzo de 2006 pola que se dispón que cese o presidente do Consello Regulador da Denominación de Orixe Valdeorras.
CONSELLERÍA DO MEDIO RURAL — II. AUTORIDADES E PERSOAL — 16/03/2006

Por Orde do 24 de febreiro de 1977 o Ministerio de Agricultura aprobou o regulamento da Denominación de Orixe Valdeorras e do seu Consello Regulador, para amparar os viños de calidade producidos nesta comarca vitivinícola.
A competencia para efectuar nomeamentos e destitucións dos presidentes dos consellos reguladores das denominacións de orixe correspóndelle ao conselleiro do Medio Rural, unha vez asumidas as funcións na materia, de acordo coa competencia recollida no artigo 30.I 3 e 4 do Estatuto de autonomía de Galicia e segundo o disposto no artigo 42.4º do citado regulamento da D.O. Valdeorras e do seu Consello Regulador, así como no artigo 31.3º do Decreto 63/2002,
polo que se regulan os procesos electorais para a renovación dos membros das denominacións de calidade en materia agroalimentaria.
Polo tanto, e conforme as atribucións que teño conferidas pola Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-O cesamento de Manuel Maximino Losada Arias nas súas funcións como presidente do Consello Regulador da Denominación de Orixe Valdeorras, agradecéndolle os servizos prestados no exercicio do seu cargo, para o que fora nomeado por orde da Consellería de Política Agroalimentaria e Desenvolvemento Rural do 24 de xuño de 2002.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 14 de marzo de 2006.
Alfredo Suárez Canal
Conselleiro do Medio Rural
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
ORDE do 9 de marzo de 2006 pola que se dispón o cesamento de vogal do Consello de Administración da Autoridade Portuaria de Marín e ría de Pontevedra.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 16/03/2006

O artigo 40 da Lei 27/1992, do 24 de novembro, de portos do Estado e da mariña mercante dispón que a separación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades ás que representen aqueles.
Polo exposto, e vista a proposta da Federación Nacional de Transportes, Comunicacións e Mar da UGT-Galicia, e en exercicio da facultade que me foi atribuída polo Consello da Xunta de Galicia, na súa reunión do día 10 de xaneiro de 2002,
DISPOÑO:
O cesamento de Alfonso Pérez Martínez como vogal do Consello de Administración da Autoridade Portuaria de Marín e ría de Pontevedra, en representación da organización sindical máis representativa no porto (UGT), agradecéndolle os servizos prestados.
Santiago de Compostela, 9 de marzo de 2006.
María José Caride Estévez
Conselleira de Política Territorial, Obras Públicas
e Transportes
CORRECCIÓN de erros.-Resolución do 27 de decembro de 2005 pola que se regula o procedemento para a concesión de restitucións á produción no sector dos cereais e se convocan para o ano 2006.
FONDO GALEGO DE GARANTÍA AGRARIA — III. OUTRAS DISPOSICIÓNS — 08/03/2006

Advertidos erros na devandita resolución, publicada no Diario Oficial de Galicia nº 249, do xoves, 29 de decembro de 2005, cómpre facer as seguintes correccións:
Na páxina 20.410, no artigo 4º, no punto 1, onde di: «...calquera día laborable antes das 17.00 horas...», debe dicir: «...calquera día laborable antes das 13.00 horas...», no punto 3, onde di: «...ata o último día do quinto mes...», debe dicir: «...ata o último día do terceiro mes...», e onde di: «...nestes períodos estará limitado a trinta días...» debe dicir: «...nestes períodos estará limitado a trinta días naturais...».
SERVIZO GALEGO DE PROMOCIÓN DA IGUALDADE DO HOME
E DA MULLER
ACORDO do 20 de marzo de 2006, da Xunta Electoral da Cámara Oficial de Comercio, Industria e Navegación de Santiago de Compostela, polo que se fan públicas as candidaturas e a proclamación de electos para as eleccións da Cámara Oficial de Comercio, Industria e Navegación de Santiago de Compostela.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 24/04/2006

A Xunta Electoral para as eleccións ao pleno da Cámara Oficial de Comercio, Industria e Navegación de Santiago de Compostela, en sesión celebrada o día 20 de marzo de 2006, en cumprimento do disposto nos artigos 34 da Lei 5/2004, do 8 de xullo, de cámaras oficiais de comercio, industria e navegación de Galicia, e 13 do Decreto 116/1997, do 14 de maio, polo que se regula o réxime electoral
das cámaras de comercio, industria e navegación de Galicia, adoptou o seguinte acordo:
Proclamar electos os candidatos dos seguintes grupos e categorías, que a continuación se relacionan, ao resultar o seu número igual ao de vogais que hai que elixir, polo que o vindeiro 4 de maio non se celebrarán eleccións para ningún grupo ou categoría:
Grupo 1, categoría 1.
Vogais: 1.-Frinsa del Noroeste, S.A.
Grupo 1, categoría 2.
Vogais: 1-Rodríguez Dacal, José Luis.
Grupo 2, categoría única.
Vogais: 1.-Cartonajes Compostela, S.L.
Grupo 3, categoría 1.
Vogais: 1.-Grupo Forma, Diseño y Construcción, S.L.
Grupo 3, categoría 2.
Vogais: 1.-Corzón Fajín, Manuel.
Grupo 4, categoría 1.
Vogais: 1.-Exclusivas Centauro, S.L.
Grupo 4, categoría 2.
Vogais: 1.-Varela Manteca, Manuel.
Grupo 5, categoría 1.
Vogais: 2.-Gómez Bugallo, Héctor Ángel.-García Gómez, María José.
Grupo 5, categoría 2.
Vogais: 3.-Gesto Ferreiro, Eloy.-Corredoira Rodríguez, Juan Carlos.-Hotel Restaurante O Pino, S.L.
Grupo 6, categoría 1.
Vogais: 1.-Hostal Residencia México, S.L.
Grupo 6, categoría 2.
Vogais: 1.-Asorey Carril, Jesús.
Grupo 7, categoría única.
Vogais: 1.-Pena Duarte, Jesús.
Grupo 8, categoría 1.
Vogais: 1.-J. Evaristo R. Carracedo, S.L.
Grupo 8, categoría 2.
Vogais: 1.-Sarela, S.L.
Grupo 8, categoría 1.
Vogais: 1.-Promociones y Construcciones Juvalor, S.L.
Grupo 9, categoría 1.
Vogais: 1.-Hipercor, S.A.
Grupo 9, categoría 2.
Vogais: 1.-Asociación Provincial de Hospedaje.
Santiago de Compostela, 20 de marzo de 2006.
Jesús Sáenz-Díez Belín
Presidente da Xunta Electoral da Cámara Oficial
de Comercio, Industria e Navegación
de Santiago de Compostela
ACORDO do 21 de marzo de 2006, da Xunta Electoral da Cámara Oficial de Comercio, Industria e Navegación de Vilagarcía de Arousa, polo que se fan públicas as candidaturas e a proclamación de electos para as eleccións da Cámara Oficial de Comercio, Industria e Navegación de Vilagarcía de Arousa.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 24/04/2006

A Xunta Electoral para as eleccións ao pleno da Cámara Oficial de Comercio, Industria e Navegación de Vilagarcía de Arousa, en sesión celebrada o día 21 de marzo de 2006, en cumprimento do disposto nos artigos 34 da Lei 5/2004, do 8 de xullo, de cámaras oficiais de comercio, industria e navegación de Galicia, e 13 do Decreto 116/1997, do 14 de maio, polo que se regula o réxime electoral das cámaras de comercio, industria e navegación de Galicia, adoptou o seguinte acordo:
Proclamar electos aos candidatos dos seguintes grupos e categorías, que a continuación se relacionan, ao resultar o seu número igual ao de vogais a elixir, polo que o vindeiro 4 de maio non se celebrarán eleccións para ningún grupo ou categoría:
Grupo 1, categoría única.
Vogais: 1.-Fundiciones Rey, S.A.
Grupo 2, categoría única.
Vogais: 1.-Tune Eureka, S.A.
Grupo 3, categoría única.
Vogais: 1.-Juan Antonio Barreiro García.
Grupo 4, categoría única.
Vogais: 1.-Gráficas Salnés, S.L.
Grupo 5, categoría única.
Vogais: 2.-Construcciones Vicando, S.L.-Promoreyba, S.L.
Grupo 6, categoría única.
Vogais: 2.-Galipan, S.A.-Alimentos La Formidable, S.L.
Grupo 7, categoría única.
Vogais: 2.-Panadería Cervela, S.L.-Jorge Costa Lourido.
Grupo 8, categoría única.
Vogais: 2.-Ramón Domínguez Argibay.-Mª Ramona Pérez López.
Grupo 9, categoría única.
Vogais: 2.-Davandoira, S.L.-Ramón Santos Pérez.
Grupo 10, categoría única.
Vogais: 1.-Transportes Núñez e Hijos, S.L.
Grupo 11, categoría única.
Vogais: 1.-Caixanova.
Grupo 12, categoría única.
Vogais: 2.-Alpesan, S.L.-Marcos César González Vidal.
Vilagarcía de Arousa, 21 de marzo de 2006.
Montserrat Prado Cores
Presidenta da Xunta Electoral da Cámara Oficial
de Comercio, Industria e Navegación
de Vilagarcía de Arousa
ACORDO do 24 de marzo de 2006, da Xunta Electoral da Cámara Oficial de Comercio, Industria e Navegación de Lugo, polo que se fan públicas as candidaturas proclamadas para as eleccións da Cámara Oficial de Comercio, Industria e Navegación de Lugo, modificado pola resolución da Dirección Xeral de Comercio e Consumo do 11 de abril de 2006.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 24/04/2006

A Xunta Electoral para as eleccións ao pleno da Cámara Oficial de Comercio, Industria e Navegación de Lugo, en sesión celebrada o día 24 de marzo de 2006, en cumprimento do disposto nos artigos 34 da Lei 5/2004, do 8 de xullo, de cámaras oficiais de comercio, industria e navegación de Galicia, e no artigo 13 do Decreto 116/1997, do 14 de maio, polo que se regula o réxime electoral das cámaras de comercio, industria e navegación de Galicia, adoptou os seguintes acordos, modificados parcialmente pola resolución da Dirección Xeral de Comercio e Consumo do 11 de abril de 2006, pola cal se estimaba o recurso interposto pola empresa Andor Construccións e Desarrollos Urbanísticos, S.L., e se declaraba o seu dereito a presentarse como candidato
ás eleccións no grupo 03, categoría única de construción.
1. Proclamar os candidatos nos seguintes grupos ou categorías, que a continuación se relacionan, que concorrerán ás eleccións o vindeiro 4 de maio:
Grupo 2, categoría 2.
Vogais: 1.-Tojeiro Alimentación, S.A.-Capela das Neves, S.L.
Grupo 3, categoría única.
Vogais: 3.-J. Constantino Núñez, S.L.-Castañer y Castañer, S.L.-Hipólito, S.L.-Radio Record Montajes, S.L.
-Andor construcciones y Desarrollos Urbanísticos, S.L.
Grupo 4, categoría 2.
Vogais: 3.-José Sánchez Bergantiños.-Aurora Carro Páramo.-Instalaciones y Montajes Eléctricos Rocha, S.L.-Rego Montajes Eléctricos y Telecomunicaciones, S.L.-SABATAB, C.B.
Grupo 5, categoría única.
Vogais: 2.-Luber, S.L.-Grúas Castelao, S.L.-Serafín Ferreiro Abraira.-Empresa Monforte, S.A.
Grupo 6, categoría única.
Vogais: 2.-Alfredo Trabado Otero, S.L.-Manuel Antonio Salgueiro Vázquez.-Chain, C.B.-José Francisco Real Castro.
Grupo 7, categoría única.
Vogais: 4.-Eco-Aprevar, S.L.-OVISA Pavimentos y Obras, S.A.-Eduardo J. Núñez-Torrón Freijo.-Compañía Especial de Trabajos y Servicios Autónomos, S.L.-Trasmonbus, S.L.-Academia A Mariña, S.L.-Manuel Ferreiro Gestión, S.L.-Galiemprego, Empresa de Trabajo Temporal, S.L.-Trabe Gestión, S.L.
2. Proclamar os candidatos dos grupos e categorías, que a continuación se relacionan, que non concorrerán ás referidas eleccións, ao ser o seu número igual aos vogais que hai que elixir:
Grupo 1, categoría 1.
Vogais: 2.-Alquifer Ceao, S.L.-Allplas Muimenta, S.L.
Grupo 1, categoría 2.
Vogais: 1.-Fundiciones Pardo, S.L.
Grupo 2, categoría 1.
Vogais: 1.-Agrupación Lucense de Madera, S.A.
Grupo 4, categoría 1.
Vogais: 2.-Ingapan, S.L.-Cortes Zapaterías, S.L.
Lugo, 24 de marzo de 2006.
Ramón Xesús Cortés Máñez
Presidente da Xunta Electoral da Cámara Oficial
de Comercio, Industria e Navegación de Lugo
ACORDO do 21 de marzo de 2006, da Xunta Electoral da Cámara Oficial de Comercio, Industria e Navegación de Tui, polo que se fan públicas as candidaturas e a proclamación de electos para as eleccións da Cámara Oficial de Comercio, Industria e Navegación de Tui.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 24/04/2006

A Xunta Electoral para as eleccións ao pleno da Cámara Oficial de Comercio, Industria e Navegación de Tui, en sesión que tivo lugar o día 21 de marzo de 2006, en cumprimento do disposto no artigo 34 da Lei 5/2004, do 8 de xullo, de cámaras oficiais de comercio, industria e navegación de Galicia, e 13 do Decreto 116/1997, do 14 de maio, polo que se regula o réxime electoral das cámaras de comercio, industria e navegación de Galicia, adoptou o seguinte acordo:
Proclamar electos os candidatos dos seguintes grupos e categorías, que a continuación se relacionan, ao resultar o seu número igual ao de vogais a elixir, polo que o vindeiro 4 de maio non se celebrarán eleccións para ningún grupo ou categoría:
Grupo 1, categoría única.
Vogais: 1.-Blokdegal, S.A.
Grupo 1, categoría 2.
Vogais: 1.-Pretensados Ivan, S.L.
Grupo 2, categoría única.
Vogais: 1.-Invernaderos y mecanizados Díaz, S.L.
Grupo 3, categoría 1.
Vogais: 1.-Xylazel, S.A.
Grupo 3, categoría 2.
Vogais: 1.-Adegas Valmiñor, S.L.
Grupo 4, categoría única.
Vogais: 2.-Construcciones Dafon, S.L.-Arpegal, S.L.
Grupo 5, categoría única.
Vogais: 1.-Materiales de construcción Pego, S.L.
Grupo 6, categoría única.
Vogais: 2.-Manuel Crisóstomo Gómez.-Foto Pako, S.L.
Grupo 7, categoría única.
Vogais: 2.-Confraría de Pescadores Santa Tegra.-Antonio González Fernández.
Grupo 8, categoría única.
Vogais: 1.-Carlos Dagá Escribano.
Grupo 9, categoría única.
Vogais: 2.-Estación de servicio de Tuy, S.L.-Jesús Alfaya Carrera.
Tui, 21 de marzo de 2006.
Asunción Santos Rodríguez
Presidenta da Xunta Electoral da Cámara Oficial
de Comercio, Industria e Navegación de Tui
ACORDO do 20 de marzo de 2006, da Xunta Electoral da Cámara Oficial de Comercio, Industria e Navegación de Ferrol, polo que se fan públicas as candidaturas proclamadas para as eleccións da Cámara Oficial de Comercio, Industria e Navegación de Ferrol.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 24/04/2006

A Xunta Electoral para as eleccións ao pleno da Cámara Oficial de Comercio, Industria e Navegación de Ferrol, en sesión celebrada o día 20 de marzo de 2006, en cumprimento do disposto nos artigos 34 da Lei 5/2004, do 8 de xullo, de cámaras oficiais de comercio, industria e navegación de Galicia, e no artigo 13 do Decreto 116/1997, do 14 de maio, polo que se regula o réxime electoral das cámaras de comercio, industria e navegación de Galicia, adoptou os seguintes acordos:
1. Proclamar os candidatos nos grupos ou categorías que a seguir se relacionan que concorrerán ás eleccións o vindeiro 4 de maio:
Grupo 2, categoría única.
Vogais: 1.-WB Austen, S.L.-Electro Rayma, S.L.
Grupo 9, categoría 2.
Vogais: 1.-Aluminios Iglesias, S.L.-Fajardo Fernández, Francisco.
Grupo 10, categoría 1.
Vogais: 1.-Guerrero González, Fernando.-Priorauto, S.L.
Grupo 10, categoría 2.
Vogais: 2.-Rivera G. Montero, Soc. Coop. Ltda.-Motor 6, S.L.-Ramón Naveiras, S.L.-Mayorgama, S.L.-Telemática Galicia, S.L.
Grupo 11, categoría única.
Vogais: 2.-Illas Gabeiras, S.L.-O café da vaca, S.L.-Hostelga, S.C.-Montpla Narón, S.L.
Grupo 12, categoría única.
Vogais: 1.-Anido Pacheco, Francisco.-C.O.P. Galicia, S.L.
Grupo 13, categoría 1.
Vogais: 1.-Rilo Maquinaria, S.L.-Caixa Galicia.
Grupo 13, categoría 2.
Vogais: 1.-Joaquín Santaclara, S.L.-Asesoría Serva, S.L.
Grupo 14, categoría 2.
Vogais: 1.-Gómez Ruiz, José Manuel.-The London Institute, S.L.
2. Proclamar os candidatos dos grupos e categorías que a seguir se relacionan que non concorrerán ás referidas eleccións, ao ser o seu número igual aos vogais que hai que elixir:
Grupo 1, categoría única.
Vogais: 1.-Unión Fenosa Generación, S.A.
Grupo 3, categoría única.
Vogais: 1.-Nutrigal, S.A.
Grupo 4, categoría única.
Vogais: 1.-Luis Sierra Carral, S.L.
Grupo 5, categoría única.
Vogais: 1.-Impregnaciones Melanímicas Gallegas, S.A.
Grupo 6, categoría 1.
Vogais: 1.-Electro Montajes Cruz, S.L.
Grupo 6, categoría 2.
Vogais: 1.-Guillermo Sanmartín, S.L.
Grupo 6, categoría 3.
Vogais: 1.-Juma Calor, S.L.
Grupo 7, categoría 1.
Vogais: 1.-Juma-Electron C.C.T.V. Industrial, S.L.
Grupo 7, categoría 2.
Vogais: 2.-Almacenes Docarr, S.L.-Aproina, S.L.
Grupo 8, categoría 1.
Vogais: 1.-Carlos Díaz y Cía, S.A.
Grupo 8, categoría 2.
Vogais: 1.-Brage Novo, Rogelio.
Grupo 9, categoría 3.
Vogais: 1.-Madefer Fernández, S.L.
Grupo 14, categoría 1.
Vogais: 1.-Tuimil, S.L.
Ferrol, 20 de marzo de 2006.
José Luis Barcia Picos
Presidente da Xunta Electoral da Cámara Oficial
de Comercio, Industria e Navegación de Ferrol
RESOLUCIÓN do 22 de marzo de 2006, da Secretaría Xeral de Política Lingüística, sobre a delegación de competencias nas delegadas provinciais da Consellería de Presidencia, Administracións Públicas e Xustiza.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 27/03/2006

De conformidade co establecido no Decreto 44/2006, do 2 de marzo, de estrutura orgánica dos órganos superiores dependentes da Presidencia da Xunta de Galicia e de acordo co previsto no artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, a secretaria xeral de Política Lingüística resolve delegar nas delegadas provinciais da Consellería de Presidencia, Administracións Públicas e Xustiza a competencia para resolver as convocatorias dos cursos de galego convocadas polas ordes que se citan a continuación.
Orde do 3 de febreiro de 2006 pola que se anuncian, con carácter gratuíto, cursos de galego oral, de iniciación e de perfeccionamento de lingua galega para adultos e colectivos da Comunidade Autónoma de Galicia (DOG nº 30, do 13 de febreiro).
Orde do 3 de febreiro de 2006 pola que se anuncian, con carácter gratuíto, cursos medios de linguaxe administrativa galega para o persoal das administracións públicas de Galicia (DOG nº 30, do 13 de febreiro).
Orde do 10 de febreiro de 2006 pola que se anuncian, con carácter gratuíto, cursos de iniciación e de perfeccionamento de lingua galega para mestres/as e profesores/as de primaria, secundaria, de ensinanzas especiais e de formación profesional, dos centros públicos, privados e privados concertados da Comunidade Autónoma de Galicia (DOG nº 35, do 20 de febreiro).
Santiago de Compostela, 22 de marzo de 2006.
María Sol López Martínez
Secretaria xeral de Política Lingüística
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
CORRECCIÓN de erros.-Orde do 4 de abril de 2006 pola que se establecen as bases e se convocan para o ano 2006 as axudas á silvicultura en bosques no medio rural.
CONSELLERÍA DO MEDIO RURAL — III. OUTRAS DISPOSICIÓNS — 21/04/2006

Advertido un erro na orde publicada no Diario Oficial de Galicia nº 72, do mércores 12 de abril de 2006, consistente na omisión do anexo V, cómpre inserilo despois do anexo IV, na páxina 5.821, co nome «Cadro resumo dos importes de investimento, importe subvencionable e importe para xustificar por hectárea», tal e como se publica a continuación:
ANEXO V
Cadro resumo dos importes de investimento, importe subvencionable e importe para xustificar por hectárea
Actuación
Investimento
Importe subvencionable
Importe
total
(sen IVE)
CMVMC,
agrupacións de propietarios e outros
Propietarios
particulares
para
xustificar
1.1. Rareos cunha densidade final máxima de 1.600 pés/ha.
1.008,00
756,00
504,00
1.008,00+IVE
1.2. Trituración dos restos, picadura ou extracción para o aproveitamento como biomasa.
576,00
432,00
288,00
576,00+IVE
Actuación
Investimento
Importe subvencionable
Importe
total
(sen IVE)
CMVMC,
agrupacións de propietarios e outros
Propietarios
particulares
para
xustificar
2.1. Rozas de penetración previas ás podas.
432,00
324,00
216,00
432,00+IVE
2.2. Podas baixas.
576,00
432,00
288,00
576,00+IVE
2.3. Podas altas.
691,00
518,25
345,50
691,00+IVE
2.4. Trituración dos restos, picadura ou extracción para o aproveitamento como biomasa.
576,00
432,00
288,00
576,00+IVE
3.1. Rozas.
691,00
518,25
345,50
691,00+IVE
3.2. Podas.
432,00
324,00
216,00
432,00+IVE
3.3. Selección gromos.
691,00
518,25
345,50
691,00+IVE
3.4. Rareos.
518,00
388,50
259,00
518,00+IVE
4.1. Rozas.
691,00
518,25
345,50
691,00+IVE
4.2. Podas con funxicida.
648,00
486,00
324,00
648,00+IVE
4.3. Tratamento fitosanitario.
100,00
75,00
50,00
100,00+IVE
4.4. Plantación.
144,00
108,00
72,00
144,00+IVE
5. Mouteiras selectas.
1.440,00
1.080,00
720,00
1.440,00+IVE
ORDE do 5 de abril de 2006 pola que se lle autoriza a ampliación de dúas unidades de educación infantil ao centro privado Labor de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/04/2006

Examinado o expediente presentado polo centro privado Labor de Vigo, no que solicita a ampliación de dúas unidades de educación infantil.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria de Pontevedra, que o remite cos informes correspondentes.
Vistos a Lei 1/1990, do 3 de outubro (BOE do 4 de outubro), de ordenación xeral do sistema educativo; a Lei orgánica 10/2002, do 23 de decembro, de calidade da educación (BOE do 24 de decembro); o Real decreto 1537/2003, do 5 de decembro (BOE
do 10 de decembro), polo que se establecen os requisitos mínimos dos centros que impartan ensinanzas escolares de réxime xeral; o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias, e a Orde do 20 de setembro de 1995 (DOG do 15 de decembro) que o desenvolve.
Considerando que o devandito centro privado ten autorización definitiva para impartir educación infantil.
Esta consellería, por proposta da Dirección Xeral de Ordenación e Innovación Educativa,
DISPÓN:
Autorizarlle a ampliación de dúas unidades de educación infantil ao centro privado Labor de Vigo (Pon
tevedra), segundo os datos que se relacionan no anexo desta orde, facendo constar que, para a súa posta en funcionamento, a Delegación Provincial da Consellería de Educación e Ordenación Universitaria, logo do informe da Inspección Educativa, aprobará expresamente a relación de persoal que imparta docencia nas unidades que se amplían.
Contra esta orde, que esgota a vía administrativa, os interesados poderán interpoñer recurso potestativo de reposición perante a conselleira de Educación e Ordenación Universitaria no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 5 de abril de 2006.
Laura Sánchez Piñón
Conselleira de Educación e Ordenación Universitaria
ANEXO
Provincia: Pontevedra.
Concello: Vigo.
Localidade: Vigo.
Enderezo: avenida das Camelias, 53.
Denominación: centro privado Labor.
Titular: Colegio Labor, S.L.
Código do centro: 36011099.
Nivel: educación infantil.
Unidades de que constaba: 3.
Unidades novas autorizadas: 2.
Composición resultante:
Educación infantil: 5 unidades.
Educación primaria: 12 unidades.
Educación secundaria: 8 unidades de educación secundaria obrigatoria.
CORRECCIÓN de erros.-Resolución do 29 de marzo de 2006, da Secretaría Xeral de Emigración, pola que se establecen as bases reguladoras e se convocan as axudas e subvencións correspondentes a diversos programas de actuación a favor das comunidades galegas no exterior para o exercicio 2006.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 21/04/2006

Advertido erro na devandita resolución, publicada no DOG nº 66, do martes 4 de abril de 2006, cómpre efectuar a seguinte rectificación:
Na páxina 5.232, nas disposicións adicionais primeira e terceira e nas disposicións derradeiras primeira e segunda, onde di: «orde», debe dicir: «resolución».
CORRECCIÓN de erros.-Orde do 27 de marzo de 2006 pola que se desenvolven os programas de promoción e divulgación do cooperativismo.
CONSELLERÍA DE TRABALLO — III. OUTRAS DISPOSICIÓNS — 27/04/2006

Advertidos erros no texto da devandita orde, publicada no DOG nº 69, do 7 de abril de 2006, cómpre facer as oportunas correccións.
1º Na páxina 5.584, no punto 2 da base primeira do anexo, onde di: «desde o 1 de xullo de 2005 ata o 15 de novembro de 2006», debe dicir: «durante o ano 2006».
2º Na páxina 5.585, no punto 2 da base segunda, onde di: «desde o 1 de xullo de 2005 ata o 15 de novembro de 2006», debe dicir: «durante o ano 2006».
3º Na páxina 5.586, no punto 2 da base cuarta, onde di: «desde o 1 de xaneiro ata o 15 de novembro de 2006», debe dicir: «durante o ano 2006».
4º Na páxina 5.586, no punto 2 da base quinta onde di: «no período comprendido entre o 1 de xullo de 2005 e o 15 de novembro de 2006», debe dicir: «durante o ano 2006».
5º Na páxina 5.587, no punto 2 da base sexta, onde di: «as cooperativas de servizos sociais e de integración social inscritas no Rexistro de Cooperativas de Galicia», debe dicir: «as cooperativas de servizos sociais e de integración social inscritas no Rexistro de Cooperativas de Galicia que realicen as actividades obxecto deste programa durante o ano 2006».
6º Na páxina 5.587, no punto 3.b) da base sexta, onde di: «A subvención acadará un período máximo dun ano,...», debe dicir: «A subvención calcularase sobre o importe total da contratación ou incorporación computada para un período máximo dun ano,...».
7º Na páxina 5.587, no punto 3.b) da base sexta, engadirase o parágrafo: «A xustificación desta subvención realizarase mediante achega da documentación establecida no artigo 11.3.d)».
ACORDO do 11 de abril de 2006, da Mesa do Parlamento, polo que se anuncia a convocatoria de cinco bolsas para a realización de estudos de posgrao en universidades e centros superiores de investigación de países da Unión Europea, nas áreas de socioloxía, ciencias políticas, dereito e ciencias da información para o curso académico 2006-2007 ou 2007-2008.
PARLAMENTO DE GALICIA — III. OUTRAS DISPOSICIÓNS — 26/04/2006

A Mesa do Parlamento de Galicia, na súa sesión do 11 de abril de 2006, acordou convocar cinco bolsas para a realización de estudos de posgrao en universidades e centros superiores de investigación de países da Unión Europea, nas áreas de socioloxía, ciencias políticas, dereito e ciencias da información para o curso académico 2006-2007 ou 2007-2008.
As bases reguladoras da concesión das bolsas están publicadas no BOPG nº 123, do 19 de abril de 2006 e na páxina web do Parlamento de Galicia.
Santiago de Compostela, 19 de abril de 2006.
Dolores Villarino Santiago
Presidenta do Parlamento de Galicia
ORDE do 6 de abril de 2006 pola que se fixa o prezo de venda ao público da publicación A Nosa Saúde en Cifras. Ano 2005.
CONSELLERÍA DE SANIDADE — III. OUTRAS DISPOSICIÓNS — 25/04/2006

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ao público da publicación editada pola Consellería de Sanidade que se relaciona no anexo.
2. Este prezo entenderase, de ser o caso, con IVE incluído.
Santiago de Compostela, 6 de abril de 2006.
Mª José Rubio Vidal
Conselleira de Sanidade
ANEXO
A Nosa Saúde en Cifras. Ano 2005: 36 euros.
CORRECCIÓN de erros.-Orde do 25 de marzo de 2006 pola que se establecen as bases reguladoras dos programas de incentivos á contratación por conta allea como medida para favorecer a inserción dos mozos e mozas menores de 30 anos, cofinanciados polo Fondo Social Europeo, e se procede á súa convocatoria para o ano 2006.
CONSELLERÍA DE TRABALLO — III. OUTRAS DISPOSICIÓNS — 25/04/2006

Advertidos erros na citada orde, publicada no Diario Oficial de Galicia do venres 31 de marzo de 2006, é necesario efectuar as seguintes correccións:
-Na páxina 5.004, a base quinta, punto 1, queda redactada da seguinte forma:
«1. Os contratos indefinidos, celebrados a xornada completa ou a tempo parcial, incluídos os fixos-descontinuos, realizados con traballadores e traballadoras desempregados/as, menores de 30 anos, poderán obter unha axuda pagadoira dunha soa vez, que consistirá nunha subvención por unha contía equivalente ao importe do 40% da base mínima do grupo de cotización ao que pertenza o traballador ou traballadora contratado/a establecido para o ano da presente convocatoria calculada sobre tres anualidades, de ata un máximo de 5.000 euros, incrementándose ata 7.500 euros, cando se realicen con mulleres.
Nas contratacións a tempo parcial a contía dos incentivos será proporcional ao tempo efectivo de traballo en función da xornada a tempo completo establecida no convenio colectivo de aplicación ou, no seu defecto, da xornada completa ordinaria máxima legal».
-Na páxina 5.005, a base sétima, punto 6, queda redactada da seguinte forma:
«6. Documentos acreditativos dos períodos de inscrición como demandantes de emprego na oficina pública de emprego, así como do tempo de permanencia no paro segundo os datos do informe de vida laboral na Tesouraría Xeral da Seguridade Social, copias dos contratos de traballo e altas na Seguridade Social.
Nómina correspondente ao mes no que se realiza a contratación do traballador obxecto de solicitude de subvención ou, se é o caso, declaración da empresa na que se fagan constar os custos salariais totais do dito mes».
Na páxina 5.023, o anexo XV-D debe substituírse polo que se insire a continuación:
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA